﻿ “Cümhuriyyət üçün yaz” müsabiqəsinin qalibləri açıqlandı - FOTOLAR » Ulu Yol Xəbər portalı
Ulu Yol Xəbər portalı » Cəmiyyət » “Cümhuriyyət üçün yaz” müsabiqəsinin qalibləri açıqlandı - FOTOLAR
"Cümhuriyyət üçün yaz” müsabiqəsinin qalibləri açıqlandı - FOTOLAR
Bu gün "Yeni Çağ” Media Qrupunun təşkil etdiyi Azərbaycan Xalq Cümhuriyyətinin (AXC) 100-cü ildönümünə həsr olunan "Cümhuriyyət üçün yaz” müsabiqəsinin qaliblərinin mükafatlandırma mərasimi keçirilib.
Musavat.com-un məlumatına görə Nizami Kino Mərkəzində keçirilən mərasimdə ölkənin tanınmış ictimai-siyasi və mədəniyyət xadimləri, millət vəkilləri, iş adamları, Cümhuriyyət dövrünün araşdırmaçıları, media rəhbərləri və jurnalistlər iştirak edib.
"Yeni Çağ” Media Qrupunun rəhbəri Aqil Ələsgər müsabiqənin məqsədləri haqqında məlumat verib. Qeyd edib ki, əsas məqsəd gənc nəslin nümayəndələri arasında Cümhuriyyət tarixi və dəyərlərinin təbliğidir:"Cümhuriyyəti quranlar qədər yaşadanlar da önəmlidir. Məlumat üçün bildirim ki, "Yeni Çağ” Media Qrupu Azərbaycan Xalq Cümhuriyyətinin yaranmasının 100-cü ildönüm ilə əlaqədar olaraq may ayında "Cümhuriyyət üçün yaz” müsabiqəsi keçirib. 28 mayda nəticələri açıqlanan müsabiqənin mükafatlandırma mərasimini məhz 15 iyun Milli Qurtuluş Günü ərəfəsinə saldıq. Çünki Azərbaycan daim tarixi şəxsiyyətlər yetişdirib - Məhəmməd Əmin Rəsulzadə, Heydər Əliyev və bu gün ölkəmizi bütün dunyada tanıdan prezidentimiz İlham Əliyev. Onlar öz adlarını Azərbaycan tarixinə yazmış şəxslərdir”.
Aqil Ələsgər müsabiqənin keçirilmə prosesindən də söz açıb:"Bu müsabiqə 1 ay davam etdi. Belə ki, 2018-ci il mayın 1-də başlayan müsabiqəyə 28 may saat 12-00-da yekun vurulub. Müsabiqənin qalibləri avtomatik "random” üsulu ilə seçilib. Yəni, qaliblər bizim heç bir müdaxiləmiz olmadan seçilib. İnanırıq ki, biz Cümhuriyətimizin 100 illiyi kimi 1000 illiyi də qeyd olunacaq və Cümhuriyyətimizin bir dəfə yüksələn bayrağı heç vaxt enməyəcək”.
Qeyd edək ki, "Yeni Çağ” Media Qrupunun təşkil etdiyi "Cümhuriyyət üçün yaz” müsabiqəsi "Palmali” Şirkətlər Qrupunun baş sponsorluğu ilə həyata keçirilib. Müsabiqəyə Azərbaycan Türkiyə İş Adamları Birliyi (ATİB), Azərbaycan Türkiyə Evi (ATEV), "Büyükfırat” Şirkətlər Qrupu, "Hilal” İctimai Birliyi və "Lombard N:1” dəstək verib.
Ümumilikdə 1205 nəfərin qatıldığı müsabiqənin qalibləri müvafiq olaraq 50, 100, 300. 500, 1000 manat pul mükafatı qazanıblar. Bundan başqa, "Yeni Çağ” Media Qrupu öncədən elan etdiyi kimi, müsabiqədə ən yaxşı postu yazan 3 iştirakçını da mükafatlandırıb.
"Cümhuriyyət üçün yaz” müsabiqəsinin qalibləri:
5. Qaya Nəsibzadə - 100m
10. Zaur İsa - 50m